Un bărbat din Florida a călătorit în Italia cu arme și droguri pentru "o operație".
Un bărbat din Florida, SUA, a fost reținut după ce a sosit în Sicilia cu un avion privat, relatează BBC. Americanul avea asupra sa arme și droguri, relatează presa italiană.
Patrick Joseph Horan, în vârstă de 64 de ani, a aterizat vineri pe insula italiană și a declarat poliției că se afla în vizită la rude.Însă, în urma unui control efectuat la bordul aeronavei, polițiștii de pe aeroportul din Trapani au descoperit arme, arcuri și săgeți și 1 kilogram de cannabis.Articolele au fost confiscate, iar bărbatul a fost dus la interogatoriu.Polițiștii au precizat că armele – inclusiv două pistoale, o pușcă și muniție – au fost plasate în cutii, în timp ce drogurile au fost sigilate în pungi de plastic și sticle de apă.Bărbatul, care ar fi partenerul de afaceri în agricultură al unui localnic, a declarat poliției că urma să fie supus unei proceduri medicale în Palermo.Cetățeanul american a fost reținut la închisoarea Pietro Cerulli din Trapani în timp ce poliția desfășoară o anchetă.